Μαρίνα Φίσερ-Κοβάλσκι

Η **Μαρίνα Φίσερ-Κοβάλσκι** (γεννήθηκε το 1946) είναι Αυστριακή κοινωνιολόγος και κοινωνική οικολόγος και ομότιμη καθηγήτρια του Πανεπιστημίου του Κλάγκενφουρτ. Διδάσκει στο Πανεπιστήμιο Φυσικών Πόρων και Επιστημών της Ζωής, Βιέννη, το Πανεπιστήμιο του Κλάγκενφουρτ και το Πανεπιστήμιο της Βιέννης. Είναι γνωστή για τη ίδρυση της Σχολής Κοινωνικής Οικολογίας της Βιέννης και για την πρωτοποριακή της εργασία σχετικά με την ευρέως χρησιμοποιούμενη μέθοδο μέτρησης για τις ροές των υλικών και της ενέργειας. Η Φίσερ-Κοβάλσκι εργάζεται για την κοινωνικο-περιβαλλοντική αλλαγή, τη βιώσιμη ανάπτυξη και την Ανθρωπόκαινος εποχή.

## Εκπαίδευση
Η Φίσερ-Κοβάλσκι γεννήθηκε το 1946 στη Βιέννη. Είναι κόρη της πολιτικής ακτιβίστριας Ρουθ φον Μέιενμπεργκ και του πολιτικού και συγγραφέα Ερνστ Φίσερ. Έλαβε το διδακτορικό της στη κοινωνιολογία στο Πανεπιστήμιο της Βιέννης το 1971 και μεταπτυχιακό δίπλωμα στις κοινωνικές επιστήμες από το Ινστιτούτο Προηγμένων Σπουδών της Βιέννης το 1973. Το 1985, η Φίσερ-Κοβάλσκι αποφοίτησε από το τμήμα κοινωνιολογίας στο Πανεπιστήμιο του Γκράζ.

## Καριέρα
Η Φίσερ-Κοβάλσκι ήταν βοηθός καθηγητής κοινωνιολογίας στο Ινστιτούτο Προηγμένων Σπουδών στη Βιέννη (1972-84) και αυστριακή αντιπρόσωπος και σύμβουλος του ΟΟΣΑ στο Παρίσι. Έχει πραγματοποιήσει συγκριτικές μελέτες μεταξύ των χωρών για την ποιότητα ζωής, την κοινωνική ανισότητα και το φύλο. Το 1986, το Ινστιτούτο Διεπιστημονικών Μελετών των Αυστριακών Πανεπιστημίων (IFF), που αργότερα εξελίχθηκε σε ένα τμήμα του Πανεπιστημίου του Κλάγκενφουρτ, την κάλεσε να ιδρύσει ένα Ινστιτούτο Κοινωνικής Οικολογίας, το οποίο διοικούσε από το 1987 έως το 2014.

Η Φίσερ-Κοβάλσκι δίδαξε ως επισκέπτης καθηγητής στο Ομοσπονδιακό Πανεπιστήμιο του Ρίο ντε Τζανέιρο, Βραζιλία (2003), στο Πανεπιστήμιο του Γέιλ, ΗΠΑ (2002), στο Πανεπιστήμιο Ρόσκιλντ, Δανία (1997), στο Πανεπιστήμιο Φκρίφιθ, Αυστραλία (1996) και στη Σχολή Οικονομικών του Λονδίνου (1992). Αυτή τη στιγμή είναι ανώτερη ερευνήτρια στο Ινστιτούτο Κοινωνικής Οικολογίας στο Πανεπιστήμιο Φυσικών Πόρων και Επιστημών της Ζωής στη Βιέννη.

Κατά τη διάρκεια της καριέρας της, η Φίσερ-Κοβάλσκι έχει συνδυάσει την επιστημονική ατζέντα με την κοινωνική δραστηριότητα. Συμμετείχε στο αυστριακό φοιτητικό κίνημα της δεκαετίας του 1960 προς την μεταρρύθμιση των πανεπιστημίων, το Τσεχικό κίνημα απελευθέρωσης το 1968 και το 1989, τη γονεϊκή αυτοοργάνωση ιδρυμάτων φροντίδας παιδιών και ελεύθερων σχολείων στη Βιέννη και δούλεψε ως πρόεδρος της Greenpeace Αυστρίας στο διάστημα  1994-2000. Ήταν ιδρυτικό μέλος της διεθνούς επιτροπής για τους φυσικούς πόρους του UNEP, στο οποίο πρωτοστάτησε ο Ερνστ Βαϊζσέκερ για την καταπολέμηση της παγκόσμιας υπερβολικής χρήσης των φυσικών πόρων.  Αυτή τη στιγμή, ασχολείται με την επίτευξη μιας βιώσιμης μετάβασης στο νησί της Σαμοθράκης στην Ελλάδα. 

## Επιστημονική συνεισφορά
Τα ερευνητικά ενδιαφέροντα της Φίσερ-Κοβάλσκι καλύπτουν διάφορους κλάδους (μεταξύ των οποίων η Κοινωνιολογία, η Οικονομία, η Βιολογία, η Ενέργεια, η Ιστορία), όπου αναζητά διεπιστημονικές προσεγγίσεις και λύσεις σε συνεργαζόμενες ομάδες. Έχει συμβάλει στην αλληλεπίδραση των μακροπρόθεσμων κοινωνικών και περιβαλλοντικών αλλαγών, της ανάλυσης των υλικών και της ενεργειακής ροής και της αποδοτικότητας των πόρων, των κοινωνικο-οικολογικών μεταβατικών καθεστώτων,  της ενέργειας, της κοινωνίας και της εργασίας και των διεπιστημονικών προσεγγίσεων στις κοινωνικο-οικολογικές βιώσιμες μεταβάσεις. Τα κύρια επιτεύγματά της συνίστανται στην εγκατάσταση θεωρητικών θεμελίων και ενός βασικού συνόλου εμπειρικών εργασιών στον τομέα της Κοινωνικής Οικολογίας      από τη μία πλευρά και στην ανάπτυξη διεθνώς αποδεκτών μεθοδολογικών προτύπων και τυποποιημένων βάσεων δεδομένων για τη λογιστική ροής υλικών και ενέργειας (εντός της Ευρωπαϊκής Ένωσης και της Ιαπωνίας, και πρόσφατα σε παγκόσμιο επίπεδο).    Τα δεδομένα αυτά χρησιμεύουν ως βιοφυσικό συμπλήρωμα της οικονομικής λογιστικής.

## Συμμετοχή ως μέλος, τιμές και βραβεία
Η Φίσερ-Κοβάλσκι είναι μέλος της Αυστριακής και της Διεθνούς Κοινωνιολογικής Ένωσης και ήταν αναπληρώτρια πρόεδρος της Επιτροπής Ερευνών για την Κοινωνία και το Περιβάλλον (1998-2002). Ήταν από τα ιδρυτικά μέλη της Διεθνούς Εταιρείας Βιομηχανικής Οικολογίας (της οποίας ήταν πρόεδρος κατά τα έτη 2007-2009). Είναι μέλος και έχει γίνει πρόεδρος της Διεθνούς Εταιρείας Οικολογικής Οικονομίας (2013-2018). Δούλεψε ως πρόεδρος του επιστημονικού συμβουλευτικού συμβουλίου του Ινστιτούτου Πόστνταμ για την Έρευνα των Κλιματικών Επιπτώσεων (PIK) (2002-2010). 

Η Φίσερ-Κοβάλσκι έλαβε το Αυστριακό Κρατικό Βραβείο Τέχνης και Επιστημών (2015), το Βραβείο του Αυστριακού Υπουργείου Επιστημών για τη διεπιστημονική έρευνα για τη βιωσιμότητα (2016) και έγινε επίτιμος πολίτης του Δήμου της Σαμοθράκης, για την επιστημονική της υποστήριξη προς τη βιώσιμη ανάπτυξη (2012). Το Πανεπιστήμιο του Κλάγκενφουρτ της απένειμε το Δαχτυλίδι της Τιμής (2017). Το 2017, έλαβε το βραβείο της Διεθνούς Εταιρείας για την Βιομηχανική Οικολογία για τις εξαιρετικές συνεισφορές της στον τομέα. 

## Παραπομπές


Κατηγορία:Απόφοιτοι του Πανεπιστημίου της Βιέννης
Κατηγορία:Απόφοιτοι του Πανεπιστημίου του Γκρατς